**Egyszerű szótöbbség**

**Előterjesztés Aparhant Község Önkormányzata Képviselő-testületének 2020. június 23-i ülése 1. napirendi pontjához:**

**Döntés a 2019. évi belső ellenőrzési tevékenységének tapasztalatairól szóló éves ellenőrzési jelentésről**

**Előadó:** dr. Dobai Sándor jegyző

**Tisztelt Képviselő-testület!**

A Magyarország helyi önkormányzatairól szóló 2011. évi CLXXXIX. törvény 119. § (3)-(4) bekezdése alapján a jegyző köteles – a jogszabályok alapján meghatározott – belső kontrollrendszert működtetni, amely biztosítja a helyi önkormányzat rendelkezésére álló források szabályszerű, gazdaságos, hatékony és eredményes felhasználását, valamint a jegyző köteles gondoskodni - a belső kontrollrendszeren belül - a belső ellenőrzés működtetéséről.

A költségvetési szervek belső kontrollrendszeréről és belső ellenőrzéséről rendelkező 370/2011. (XII. 31.) Korm. Rendelet 49. § (3a)bekezdése szerint a jegyző a tárgyévre vonatkozó éves összefoglaló ellenőrzési jelentést - a tárgyévet követően, legkésőbb a zárszámadási rendelet elfogadásáig - a képviselő-testület elé terjeszti jóváhagyásra.

A belső ellenőrzési feladatok 2019. évi ellátására külső szolgáltatóval kötöttünk megbízási szerződést.

Az államháztartásért felelős miniszter által közzétett módszertani útmutató figyelembevételével készült 2019. évre vonatkozó ellenőrzési jelentés az előterjesztés mellékletét képezi.

Kérem a Tisztelt Képviselő-testületet hogy a mellékletben foglalt, 2019. évre vonatkozó ellenőrzési jelentést megtárgyalni és elfogadni szíveskedjék.

**Határozati javaslat:**

**Aparhant Község Önkormányzata Képviselő-testületének /2020. (VI. 23.) határozata Aparhant Község Önkormányzata 2019. évi belső ellenőrzésére vonatkozó éves jelentésről:**

Aparhant Község Önkormányzat Képviselő-testülete a határozat mellékletét képező, Aparhant Község Önkormányzata 2019. évi belső ellenőrzésére vonatkozó éves jelentést megtárgyalta és a jelentésben foglaltakat elfogadja.

**Aparhant, 2020. június 18.**

 **dr. Dobai Sándor sk.**

  **jegyző**